หุ้น SAWAD และ MTLS เป็นหุ้นทำธุรกิจใด
a. ธุรกิจสินเชื่อทะเบียนรถรถยนต์
b. ธุรกิจสินเชื่อทะเบียนรถรถมอเตอร์ไซค์
c. ธุรกิจสินเชื่อทะเบียนรถทั้งรถมอเตอร์ไซค์ และรถยนต์
d. ธุรกิจสินเชื่อที่อยู่อาศัย
คำตอบได้แก่ c. เนื่องจาก SAWAD และ MTLS ถือเป็นหุ้นน้องใหม่ทำธุรกิจสินเชื่อทะเบียนรถทั้งรถมอเตอร์ไซค์ และรถยนต์ รวมไปถึงสินเชื่อจำนำทะเบียนประเภทรถแลกเงิน 

แม้จะเป็นน้องใหม่ในตลาด แต่การเจริญเติบโตของหุ้นกลุ่มนี้ถือว่าไม่ธรรมดา จนทำให้มูลค่ากิจการของบริษัทกลุ่มนี้เรียกว่าใหญ่กว่าแบงค์ขนาดเล็กบ้านเราหลาย ๆ แบงค์ไปแล้ว

วันนี้เราจะพาผู้อ่านไปทำความรู้จัก MTLS หรือ บริษัท เมืองไทย ลิสซิ่ง จำกัด (มหาชน) ที่ทำวิเคราะห์ไว้อย่างน่าลึกซึ้งโดยสมาชิกโครงการ SPACE by FINNOMENA คุณ Tong Pongsakorn (ชื่อเฟสบุ๊ค) ไปดูกันเลย

Bottom-up SPACE คือแนวคิดการสร้างพื้นที่ด้านการลงทุนด้วยตัวคุณเอง เราเชื่อว่า การวิเคราะห์ได้ด้วยตัวเอง ตัดสินใจซื้อขายด้วยตัวเองเท่านั้นที่จะนำมาซึ่งความสำเร็จในการลงทุนได้ โครงการนี้มีจุดประสงค์ในเรื่องของการศึกษา ไม่ได้เป็นการชี้นำ หรือเป็นการกำหนดมุมมองที่มีต่อหุ้น เราเชื่อว่าการฝึกทำการบ้านด้วยตัวเองจะช่วยให้ท่านนักลงทุนประสบความสำเร็จในการลงทุนได้อย่างแท้จริง

ลักษณะธุรกิจ
• ประกอบธุรกิจให้บริการสินเชื่อทะเบียนรถ สินเชื่อโฉนดที่ดิน สินเชื่อส่วนบุคคลและนาโนไฟแนนซ์ แก่ลูกค้ารายย่อยที่เป็นบุคคลธรรมดาทั่วไปผ่านสาขาของบริษัทฯ แบ่งตามโครงสร้างรายได้ จะมาจากสินเชื่อทะเบียนรถสูงถึงกว่าร้อยละ 80

ปัจจัยหลักที่สนับสนุนการเติบโตของธุรกิจ
• การเติบโตของอุตสาหกรรมรถจักรยานยนต์และรถยนต์ ช่วงปี 2554-2557 มีจำนวนเพิ่มขึ้นอย่างต่อเนื่องจากโดย 30.19 ล้านคัน ในปี 2554 เป็น 35.84 ล้านคัน ในปี 2557 คิดเป็นอัตราการเติบโตเฉลี่ยร้อยละ 5.87 ต่อปี
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน,6.ข้อมูลการเงินรายบริษัท